CELEX: E2018P0002
Language: sl
Date: 2018-07-13 00:00:00
Title: Zahtevek za svetovalno mnenje Sodišča Efte, ki ga je 13. julija 2018 vložilo deželno knežje sodišče (Fürstliches Landgericht) v zadevi C proti Concordia Schweizerische Kranken- und Unfallversicherung AG, Landesvertretung Liechtenstein (Zadeva E-2/18)

6.12.2018   
            
            
               SL
            
            
               Uradni list Evropske unije
            
            
               C 439/14
            
         
      Zahtevek za svetovalno mnenje Sodišča Efte, ki ga je 13. julija 2018 vložilo deželno knežje sodišče (Fürstliches Landgericht) v zadevi C proti Concordia Schweizerische Kranken- und Unfallversicherung AG, Landesvertretung Liechtenstein
      (Zadeva E-2/18)
      (2018/C 439/14)
      Pri Sodišču Efte je bil z dopisom z dne 13. julija 2018, ki ga je poslalo deželno knežje sodišče (Fürstliches Landgericht) in ga je tajništvo Sodišča Efte prejelo 17. julija 2018, vložen zahtevek za svetovalno mnenje v zadevi C proti Concordia Schweizerische Kranken- und Unfallversicherung AG, Landesvertretung Liechtenstein glede naslednjih vprašanj:
      
                  1.
               
               
                  Ali določa Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti zgolj minimalni okvir, ki ga je treba upoštevati, da se prepreči izkrivljanje konkurence, ali so pravila te uredbe obvezna v smislu, da zadevajo in omejujejo obveznosti v zvezi z dajatvami, ki jih je treba v skladu z zavarovalno pogodbo izpolniti po vsem svetu? Ali se Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti uporablja za sisteme socialnega zavarovanja, ki delavca zgolj obvezujejo, da dokaže ustrezno zdravstveno zavarovanje, vendar mu omogočajo, da na podlagi pogodbene svobode izbira med več različnimi zavarovalnicami, ki jih ureja zasebno pravo, in zahtevajo le dokazilo, da je bila sklenjena ustrezna zavarovalna pogodba?
               
            
                  2.
               
               
                  
                              (a)
                           
                           
                              Ali se glede na veljavnost Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti od imetnika police zahteva, da račune, ki so zajeti v zavarovalno pogodbo, sklenjeno v okviru sistema obveznega zdravstvenega zavarovanja, predloži nosilcu socialnega zavarovanja v kraju svojega stalnega prebivališča, tako da je nosilec socialnega zavarovanja s sedežem v državi članici, ki je odgovorna za plačilo pokojnine, odgovoren za plačilo šele, ko nosilec v kraju stalnega prebivališča imetnika police odkloni plačilo, ali se lahko imetnik police ne glede na to sklicuje na svoje pravice iz zavarovalne pogodbe?
                           
                        
                              (b)
                           
                           
                              Če se v skladu s točko (a) imetnik police ne more sklicevati na zavarovalno pogodbo:
                              Ali je tako tudi, ko se zavarovalna pogodba sklene v okviru obveznega zavarovanja, pogodbeno zavarovanje pa presega minimum, predpisan z zakonom, in je bilo tako do neke mere sklenjeno „prostovoljno“?
                           
                        
            
                  3.
               
               
                  Če so imetniki polic v skladu z vprašanjem 2 obvezani, da račune najprej predložijo nosilcu v državi prebivanja:
                  
                              (a)
                           
                           
                              Ali to velja tudi za zavarovano osebo, ki že več let prejema dajatve iz pogodbenega razmerja, ali je dejstvo, da se shema socialnega zavarovanja sklicuje na Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti, v nasprotju z načelom dobre vere?
                           
                        
                              (b)
                           
                           
                              Ali je shema socialnega zavarovanja s sklicevanjem na Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti upravičena od zavarovanca zahtevati povračilo, ker je v preteklosti zagotovila zavarovalno kritje, ki presega raven, določeno v uredbi, torej je zagotovila dajatve, ki jih v skladu s pravili navedene uredbe ni treba plačati, ali je uveljavljanje zahtevkov za povračilo v nasprotju z načelom dobre vere?
                           
                        
                              (c)
                           
                           
                              Ali daje, ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti, zagotavljanje dajatev v okviru sheme socialnega zavarovanja, ne da bi bili predloženi računi prek nosilca socialnega zavarovanja v kraju stalnega prebivališča, imetniku police tudi pravico do prihodnjih dajatev, ne da bi bilo treba predložiti račune prek nosilca socialnega zavarovanja v kraju stalnega prebivališča?